recursal/SuperWikiNEXT-32B huggingface dataset:
**Основно училиште „Страшо Пинџур"** (официјално: **Основно општинско училиште „Страшо Пинџур" - Вевчани**; скратено: **ООУ „Страшо Пинџур"**) — централно основно училиште во селото Вевчани. Училиштето се наоѓа надвор од селото, на патот кон соседното село Октиси.

Училиштето е именувано по истакнатиот македонски народен херој Страшо Пинџур.

Историја
--------

Официјално, првото основно училиште во селото Вевчани било отворено во 1835 година.

Вевчанци во 1834 година се избориле за дозвола од турските власти за изградбата на црква и отворање црковно училиште. Работело во ајатите на Долна црква. Првите учители требало децата да ги учат на грчки јазик, но ја користеле само грчката азбука, а со децата работеле на македонски народен јазик. Биле плаќани во натура од самото население, најчесто со жито.

Во 1868 година била изградена училишна зграда во дворот на Горна црква, која се состоела од две поголеми училници и една канцеларија.

Наставниот јазик во училиштето се менувал многупати, па така се предавало на грчки, на бугарски, на српски, и на крај на македонски наставен јазик.

Во периодот 1890-1899 година, во Вевчани работело женското училиште „Надежда".

Во 1931 година била изградена нова училишна зграда, во која денес се наоѓа Здравствениот дом. Истата за време на Втората светска војна била опустошена и онеспособена да ја обавува својата функција.

Од октомври 1944 година наставата се изведува на македонски јазик.

Во февруари 1945 година го добива името на народниот херој, Страшо Пинџур.

Во периодот 1947-1948 година, вевчанци со свои средства и доброволна работна рака повторно изградиле училишна зграда за своите деца.

Во учебната 2013/14 година било пуштено во употреба новото училиште, сместено на патот кон соседното село Октиси, која конечно ја заменило старата и дотраена повоена градба изградена од вевчанци.

Освоени награди
---------------

Основното училиште ги има освоено следниве награди:

* во учебната година 1957/58 како едно од петте експериментални училишта во Македонија за реформирана настава ја добило првата републичка награда;
* во учебната година 1985/86 ја добило општинската Осмоноемвриска награда; и
* во учебната година 1992/93 било прогласено за најдобро основно училиште во Македонија, од страна на Синдикатот на просветните работници, а по предлог на Педагошкиот завод на Македонија.

Галерија
--------

* Старото училиште на сретселоСтарото училиште на сретсело
* Поглед на училиштетоПоглед на училиштето
* Старото училиште на сретселоСтарото училиште на сретсело

Наводи
------

1. ↑  „Бројот на првачиња во Вевчани двојно зголемен – NetPress". Посетено на 2018-12-16.
2. ↑  „Општина Вевчани". *www.vevcani.gov.mk*. Архивирано од изворникот на 2017-12-29. Посетено на 2018-12-16.
3. ↑  „Нова училишна заграда за Основното општинско училиште ООУ "Страшо Пинџур" Вевчани". *Општина Вевчани*. Архивирано од изворникот на 2017-06-14. Посетено на 16 декември 2018.

Надворешни врски
----------------

* ОУ „Страшо Пинџур" - Вевчани на Ризницата ?

Координати: 41°14′14″N 20°35′29″E﻿ / ﻿41.23722° СГШ; 20.59139° ИГД﻿ / 41.23722; 20.59139
Отрантската Врата на карта
**Отрантска Врата** (албански: *Kanali i Otrantos*; италијански: *Canale d'Otranto*) — проток што ги поврзува Јадранското и Јонското Море Италија from Албанија. Во најтесниот дел кај Отрантскиот ’Рт (Палашија) источно од Саленто, протокот е широк само 72 км. Протокот е наречен по италијанскиот град Отранто.

За време на Првата светска војна, протокот имал големо стратешко значење. Италија, Франција и Велика Британија во него сместиле лесни пловила, попречувајќи ѝ го влезот на Австроунгарската воена морнарица во Средоземното Море.

Истите барикади не можеле да се справат со германските подморници кои успешно напаѓале во Јадранот и Средоземното Море во текот на целата војна.

Во денешно време протокот се соочува со голем број на нелегални имигранти кои албанската мафија ги криумчари на бродови.

Поврзано
--------

* Отрантски ’Рт
* Османлиска инвазија на Отранто
* „Отрантскиот замок" — првиот готски роман
* Тарантски Залив

Наводи
------

|  |  |
| --- | --- |
| Ризница | „Отрантска Врата" на Ризницата ? |

1. ↑  Frank K. McKinney (2007). *The Northern Adriatic Ecosystem: Deep Time in a Shallow Sea*. Columbia University Press. стр. 29. ISBN 978-0-231-13242-8. Посетено на 6 март 2013.
2. ↑  *First World War* - Willmott, H.P. Dorling Kindersley, 2003, стр. 186

Координати: 40°13′10″N 18°55′32″E﻿ / ﻿40.21944° СГШ; 18.92556° ИГД﻿ / 40.21944; 18.92556

|  |  |
| --- | --- |
| Stub icon | *Оваа статија за место во Албанија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија место во Италија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 240537618
* LCCN: sh2003008151
* GND: 4567801-7
* NKC: ge769605

 |

 |
ИСТОРИЈА
--------

1. На 02.06.1993 формирана е првата тенковска единица (Центар за обука на родот ОМЕ), со пет тенка Т-34, во составот на 1. гардиска бригада, која е наменета за обука на редовниот војнички состав.

2. На 06.09.1999 година формиран е оклопен батаљон Т-55, со средства кои беа донирани од Р. Бугарија и Р. грција.

3. На 19.12.2001 година оклопниот батаљон Т-55 прераснува во оклопен батаљон Т-72 „А", кој е опремен со средства купени од Украина.

4. Со трансформацијата на АРМ, на ден 14.04.2006 година оклопниот батаљон Т-72 се трансформира во оклопен батаљон Т-72 „Б".

МИСИЈА
------

Да се оспособат и подготват, војниците, старешините и единиците за одбрана и заштита на територијалниот интегритет, независноста и суверенитет на Република Македонија од сите можни закани, како и во справување со природни непогоди и други несреќи.
Со примена на стандарди и по наредба на ЗОК (како стратегиска резерва) да изврши марш и изведува мобилни, комбинирани, одбранбени и нападни операции во зоната на одговорност. Да изврши обезбедување на објекти од стратегиско значење.

Припадници на Оклопниот Баталјон и тенкот Т-72
Во моментов единицата располага со 31 тенк, кој по влегувањето на република Макдедонија во НАТО ќе бидат повлечени според барањата на НАТО.Со тоа Македонија ќе остане без тенкови и тенковски единици.

СУШТИНСКИ ЗАДАЧИ
----------------

1. Организација и изведување на дефанзивни, офанзивни и специјални операции во сите услови.

2. Спроведување на командување и контрола.

3. Плански, организиран и правовремен оперативен развој и маневар.

4. Поседнување на планираните локации и реони.

5. Организација на тактичко разузнување и заштита на силите.

6. Обука на персоналот и изведување на ТВ и ТВБГ на ниво посада-вод-чета.

7. Подготовка и оспособување на силите за давање помош во случаи на природни непогоди и други несреќи.

8. Обезбедување на објекти од стратегиско значење

Поврзано
--------

* Армија на Република Македонија
* Вооружување на Армија на Република Македонија
**Памтивек** е израз кој се употребува за грубо временско лоцирање на нешто што се случило толку одамна, што сосема избледело од памтењето и се изгубило од (или не постои во) записите или преданијата. Тука импликацијата е дека дотичниот предмет може да се смета за неодредено стар (древен).

  

Пример:

> 
> ...Меѓутоа, ѓаволот, браќа и сестри, од **памтивек** урива, а успеал ли да го урне овој свет?
> 
> 
> 

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑   Јован Митрополит Велески и Повардарски и Егзарх Охридски: *„Проповед на Литургијата после уривањето на параклисот во манастирот св. Јован Златоуст"*
**Рипсимија** (старословенски: Риѱимиѧ) — македонска благородничка од ерменско потекло, сопруга на комитот Никола и мајка на комитопулите — браќата Давид, Мојсеј, Арон и Самоил, подоцна Цар Самоил, владетел на средновековното Македонско Царство.

За нејзиниот живот не се знае речиси ништо. Нејзиното име е познато од прилогот на епископот Михаил Деволски кон летописот на Јован Скилица. Познато е дека починала нешто пред 993 г. од кога датира познатиот Самоилов натпис од црквата „Св. Герман" во с. Герман, Преспанско, поставен од Царот Самоил во спомен на неговите родители и брат му Давид врз нивниот гроб (кој не е пронајден).

Го носела името на популарната ерменска светица Рипсиме, која маченички умрела во 290 г. Ова сознание служи како аргумент за тезата за ерменскиот удел во Охридската династија. Постои претпоставка дека била ќерка на ерменскиот цар Ашот II и царицата Марија од Качум.

Семејна лоза на Охриската династија
-----------------------------------

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   | Комита Никола |   |   |   | Рипсимија |
|   |   |   |   |
|   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
| Арон |   | Мојсеј |   | Давид |   | Цар Самоил |   |   |   | Агата |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
| Јован Владислав |   | Теодора Косара |   | Мирослава |   | Ирина |   |   |   | Гаврил Радомир |   |   |   | унгарскапринцеза |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   |   | неколку синовии ќерки |   |   |   | Петар Делјан |
|

Поврзано
--------

* Комитопули
* Самуилово Царство
* Самоилов натпис

Наводи
------

1. ↑  Ристовски, Блаже, уред. (2009). „*Рипсимија*". *Македонска енциклопедија*. , книга II (М-Ш). Скопје: МАНУ. стр. 1273. Text "series
" ignored (help)
2. ↑  Златарски, В. "История на българската държава". т. I, ч. 2, с. 606-607, (изд. София 1971).
3. ↑  Андреев, Й. Лазаров, Ив. Павлов, Пл. Кой кой е в средновековна България. Просвета, София, 1995, стр. 325.
4. ↑  Adontz, Nicholas (1938). Samuel l'Armenien, roi des Bulgares. MAR Bclsmp (in French) (39): 37.
**Приветрени Острови** се наоѓаат на долниот десен дел на картата, над и десно од Венецуела
**Приветрени Острови** (англиски: Windward Islands, фр. Îles du Vent) го сочинуваат јужниот дел на Малите Антили. Заедно овие острови зафаќаат површина од 8.500 км2, и околу 2.100.000 жители.

Острови
-------

Приветрени Острови: 

* Мартиник (Фран.)
* Света Луција
* Свети Винсент
* Барбадос
* Гренадини
* Гренада
* Тринидад и Тобаго

Поврзано
--------

* Мали Антили
* Заветрени Острови

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
Офвандалс
Ентериер
**Офвандалс** е најстарото кафуле кое сè уште работи во Упсала, Шведска, основано како *Кафе Далија* во 1878 година од Ерик Офвандал (1848–1949). Сè уште го зазема оригиналниот пакет соби во (сега) наведена зграда од 19 век на раскрсницата меѓу Сисломансгатан и Санкт Олофсгатан, во историскиот кварт Фјердинген во внатрешниот град. Офвандалс долго време ја држеше титулата Пурвејор на шведскиот кралски двор, а кафулето остана во семејството Офвандал, кое го воделе неговите ќерки Рагнхилд и Ана до 1971 година.

Специјалитети
-------------

Линебакелсен, тиркизен медалјон со профилот на Карл фон Лине во марципан, е една од најпознатите креации на слаткарницата. Слаткарницата служи и сендвичи и едноставни ручеци и продава кафе, колачи, леб и слатки за понесени.

Литературни асоцијации
----------------------

Ерик Офандалх првично бил од селото Овандал во близина Болранге. Тој го зел името на своето село како презиме во 1901 година, преименувајќи го кафулето *Офвандалс*. Тој бил поет аматер и поетски ентузијаст многу сакан од студентите на соседниот универзитет во Упсала поради неговите чудни песни. Во кафулето сè уште има повремени настани за читање поезија. Иако студирањето на маса е формално забрането од раководството, Офвандалс останува особено популарен кај студентите и алумни на универзитетот. Многу локални писатели како Јалмар Бергман, Густаф Фродинг и Карин Боје биле редовни во кафулето, како и уметникот-принц Еуген, војводата од Нерке. Се појавува и во стиховите на локалните текстописци Ове Торнквист *(Ет литет рот пакет)* и Улф Педер Олрог *(Па Офвандахлс кондитиори)*.

Наводи
------

1. ↑  Thulin, Maria; Kindblom, Johan; Lindman, Åke E:son; Walström, Susanne (1996). *Kondisboken: klassiska svenska kaféer och konditorier* (Swedish). Stockholm: Bonnier. стр. 47–48. ISBN 91-0-05-6198-3.CS1-одржување: непрепознаен јазик (link)
2. ↑  „www.ofvandahls.se/historia.html". Архивирано од изворникот на 2021-11-14. Посетено на 2021-11-14.

Надворешни врски
----------------

* Официјална веб страна
**Потеклото на семејството, приватната сопственост и државата** е историски материјалистичка расправа напишана од страна на Фридрих Енгелс и објавени во 1884 година. Таа е делумно врз основа на забелешките од Карл Маркс за книгата *Античко општество* од Луис Хенри Морган. Книгата е една од првите големи дела во рамките на семејната економија.

Развој на човечкото општество и семејството
-------------------------------------------

Според книгата првата домашна институција во историјата на човештвото не беше семејството, но матрилинеарниот клан. Енгелс тука ја следи тезата на Луис Х. Морган. Морган бил американски бизнис адвокат кој се залагаше за правата за земјиштето на Индијанците и стана усвоен како почесен член на племето Сенекски Ирокези. Традиционално, Ирокезите живееле во комунални куќи врз основа на матрилинеарното потекло и матрилокалниот престој, аранжман кој им давал на жените многу солидарност и моќ.

Нечовечкото примарно општество и најраното човечко општество, ја идентификувале сексуалната конкуренција и љубомората на мажите како важен проблем кој треба да се надмине, и со тоа се овозможи појавата на најстарата форма на семејството. Примитивниот комунизам е со седиште во матрилинеарниот клан каде жените живееле со своите сестри - применувајќи го принципот "детето на сестра ми е моето дете". Оваа сродствена солидарност ги овласти жените да преземат акција против мажите кои не соработувале. Енгелс го идентификувал "светскиот историски пораз на женскиот пол" - преминот од она што тој го нарече "мајчино право" во "татково право" - со почетокот на говедарството и пасторализмот.

Општествената револуција која Енгелс верувал дека ќе се случи ќе ги елиминира класните разлики, а со тоа и проституцијата и поробувањето на жените. Ако мажите треба да се занимаваат само со љубов, а веќе не со имот и наследство, тогаш моногамијата ќе дојде природно.

Наводи
------

1. ↑  Linda K. Kerber (1988). „Separate Spheres, Female Worlds, Woman's Place: The Rhetoric of Women's History". *The Journal of American History*. University of North Carolina Press. **75** (1): 9–39. doi:10.2307/1889653.

Надворешни врски
----------------

* Engels was Right: Early Human Kinship was Matrilineal Архивирано на 1 декември 2012 г.
* Full English text of *The Origin of the Family, Private Property and the State*
* Full original-language German text of *The Origin of the Family, Private Property and the State*
**Рикециите** се грамнегативни бактерии кои го образуваат родот ***Rickettsia***. Тие се облигатни внатреклеточни паразити на членконогите, како што се вошките, болвите и крлежите, во кои не предизвикуваат заболувања. Сепак, рикециите може да се патогени за луѓето. Овие бактерии сè уште не се култивирани надвор од домаќински клетки. Тие обично се култивираат со засејување во жолчката од кокошкините јајца или со инфицирање на домаќински клетки во култура на ткиво.

Рикециите се откриени на крајот од првата декада на 20-от век од страна на американскиот медицински микробиолог Хоуард Тејлор Рикец, кој ја проучувал дамчестата треска од Карпестите Планини. Долго време се сметало дека овие организми се биолошки преодни форми меѓу вирусите и бактериите, но денес се сметаат за бактерии и се вклучени во систематиката на бактериите.

Одлики
------

Морфолигијата на рикециите може да биде кокоидна до стапчеста и филаментозна. Тие се мали, неподвижни, грамнегативни, широки 0,3-0,7 μm и 1-2 μm долги. Поседуваат клеточен ѕид, клеточна мембрана, РНК и ДНК и се плеоморфни. Се размножуваат со нормална бинарна делба со време на удвојување од околу 8 часа. Потсетуваат на вирусите по тоа што живеат ендопаразитски во нивните членконожни вектори каде се размножуваат во самите нивни клетки. Тие исто така се размножуваат и во клетките на инфицираните животни и луѓето. Навлегувањето на рикецијата во домаќинската клетка е активен процес за кој е потребно да се живи и клетката-домаќин, и паразитот и да се метаболички активни. Кога рикецијата се наоѓа во клетката-домаќин, таа обично се размножува во цитоплазмата. Потоа клетката се разложува (лизира) и рикециите се испуштаат во околната течност. 

Рикециите не произведуваат спори и капсули и добро се бојат со гиемса и Цил-Нилсен боја. Тие се автономни организми и имаат капацитет да произведуваат своја сопствена енергија (ATP) преку оксидативна фосфорилација, со помош на систем од цитохроми.

Медицински поглед
-----------------

* *Rickettsia prowazekii* предизвикува тифусна треска;
* *Rickettsia mooseri* — енемична треска;
* *Rickettsia tsutsugamushi* — чешачка треска
* *Rickettsia rickettsii*  — дамчеста треска од Карпестите Планини.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85113953
* GND: 4300169-5
* BNF: cb124652829 (податоци)
* NDL: 00569462
* NKC: ph1122020

 |

 |
**Основно училиште „Страшо Пинџур"** (официјално: **Подрачно основно општинско училиште „Страшо Пинџур" - Радање**; скратено: **ПООУ „Страшо Пинџур"**) — подрачно основно училиште во селото Радање, составен дел на ОУ „Страшо Пинџур" од селото Карбинци.

Училиштето е именувано по истакнатиот македонски народен херој Страшо Пинџур.

Местоположба
------------

Објектот на училиштето се наоѓа во самото село Радање.

Настава
-------

Во училиштето се изведува настава од прво до петто одделение и наставата се изведува на турски и на македонски наставен јазик.

Галерија
--------

* Поглед на училиштетоПоглед на училиштето
* ВлезотВлезот

Наводи
------

1. ↑  „ООУ Страшо Пинџур - Карбинци". *www.mkmap.eu.mk* (англиски). Посетено на 2021-02-15.

Координати: 41°46′49″N 22°16′29″E﻿ / ﻿41.78028° СГШ; 22.27472° ИГД﻿ / 41.78028; 22.27472
**Свети Антониј** — православен македонски манастир над струмичкото село Ново Село.

Основни податоци
----------------

Манастирот се издига на рид на планината Огражден, што се наоѓа над Ново Село, од каде се гледа панорама на целото село. 
Во склоп на манастирот има конак каде живеат тројца монаси во склад со Аскетско – исихастичката традиција на Светогорските манастири. Во манастирот е развиено пчеларството и се произведува квалитетен мед. На тоа место во 90тите години била откриена некропола, која најверојатно датирала од римско време, и подоцна се покренала иницијати за изградба на манастирски комплекс.

Црква
Главна статија: Манастирска црква „Св. Ѓорѓи" - Ново Село
Главната и единствена манастирска црква е посветена на Свети Георгиј. Таа е осветена на 28 август 2004 година на празникот Голема Богородица со благослов на Струмичкиот Митрополит Господин Наум. Црквата сè уште не е фрескоживописана и не е изработен иконостасот (состојба 2015).

Галерија
--------

* 
*

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.

Надворешни врски
----------------

|  |  |
| --- | --- |
| Ризница | „Новоселски манастир" на Ризницата ? |

* Промотивно видео за Манастирот на YouTube

|  |  |
| --- | --- |
| Stub icon | *Оваа статија црква во Македонија е никулец. Можете да помогнете со тоа што ќе ја проширите.** п
* р
* у
 |
**Постапувај исправно** (англиски: *Do the Right Thing*) - американски филм од 1989 година, во режија на Спајк Ли, кој е продуцент и автор и на сценариото. Главните улоги ги толкуваат: Дени Ајело, Оси Дејвис, Руби Ди, Ричард Едсон, Џанкарло Еспосито, Рози Перес, Мартин Лоренс, Спајк Ли, Џон Севиџ, Мајкл Туртуро, Бил Нан, Робин Харис, Семјуел Л. Џексон, итн. Филмот постигнал голем успех кај филмската критика, освојувајќи 20 награди, имал и 17 други номинации (две за „Оскар", четири за „Златен глобус", за „Златна палма" итн.), а во 1999 година бил зачуван во Националниот филмски регистер на САД.

Синопсис
--------

Муки (го игра Ли) е млад Црнец кој работи во пицеријата која ја водат таткото Сал (го игра Ајело) и неговите синови Пино (го игра Туртуро) и Вито (го игра Едсон). Пино е расист и ги мрази Црнците, поради што постојано се расправа со Вито, кој се дружи со Муки. Во улицата живеат повеќе карактеристични ликови, како што се: стариот добродушен алкохоличар кого го викаат Градоначалникот (го игра Дејвис) и кој се обидува даја привлече жената која ја нарекуваат Мајката Сестра (ја игра Ди); момчето наречено Радио Рахим (го игра Нан), кој постојано шета со својот огромен касетофон и гласно пушта една иста песна; водителот на локалната радио-станица (го игра Л. Џексон), кој се обидува да им подари малку забава на своите сограѓани итн. Еден од жителите на улицата, наречен „Багин-Аут" (го игра Еспосито), се обидува да организира бојкот на пицеријата на Сал, зашто тој одбива да закачи на ѕидот фотографии на успешни Црнци, но никој не му дава поддршка. Од друга страна, Пино се обидуав да го наговори Сал да ја преселат пицеријата на друго место, но тој одбива да се исели. Вечерта, „Багин Аут" и Радио Рахим влегуваат во пицеријата и бараат Сал да стави фотографии на Црнци на ѕидот. Тогаш доаѓа до остра кавга меѓу нив и Сал го уништува касетофонот на Радио Рахим, а тој го напаѓа Сал. Набрзо пристигнува полицијата, која ја прекинува тепачката, но притоа го убива Радио Рахим. Присутните сведоци го обвинуваат Сал за смртта на Рахим. Градоначалникот настојува да ја вразуми толпата, но таа, предводена од Муки, најпрвин ја уништува, а потоа ја пали пицеријата. За кратко време пристигнуваат полицајците и пожарникарите и така започнува тепачка меѓу нив и жителите на улицата. Утредента, Муки оди кај Сал и бара да му ја исплати платата. Филмот завршува со два цитата: едниот на Мартин Лутер Кинг кој го осудува насилството, а другиот на Малколм Икс кој го оправдува насилството како средство за одбрана.

Наводи
------

1. ↑  IMDb, Do the Right Thing (1989) (пристапено на 18.10.2020)
2. ↑  IMDb, Do the Right Thing (1989)Awards (пристапено на 18.10.2020)
[Б] возвраќа со удар по противничкиот удар, во боксот
Во мечувалството, **рипост** или **одговор** (од фр. *riposte*) е брз противудар со цел на бодење (удирање) на противникот, изведен од мечувалецот кој штотуку му парирал на еден напад.

Објаснение
----------

При мечување со сабја и флорет, предноста се префрла со успешно парирање; сега бранителот има *предност* и може веднаш да нападне со рипост. Рипостот може да биде директен, или пак може да содржи сложена ножна техника. Во случај на задоцнување на рипостот, предност добива ремисот на првичниот напаѓач.

При изведба на напад со *втора намера*, мора да се предвидат реакциите на противникот. Тогаш мечувалецот изведува напад очекувајќи да биде париран, подготвувајќи се за *контрапарада* и **контрарипост**.

Поврзано
--------

* Туше
* Мечувалска терминологија

  


|  |  |
| --- | --- |
| Stub icon | *Оваа статија поврзана со мечувалството е никулец. Можете да помогнете со тоа што ќе ја проширите.** п
* р
* у
 |
Градски Паб, Светот е Крајот, Камден Таун, Лондон
Внатрешност на паб
*На Але-Куќа Врата* (сликарство на в. 1790 од страна на Хенри Синглетон)
**П****аб** или скратено од англискиот збор (*public house* **јавна куќа)**, — угостителски објект лиценциран за продажба на алкохолни пијалаци, која традиционално вклучува и повеќе видови на пиво и јаболковина односно познато како Сидер. Таа е релаксирана, социјална установа за пиење и познат дел од Британската, Ирската, Бретанската, Јужноафриканската, Канадската и Ново зеландската култура.На многу места особено во селата, пабот е фокусна точка на заедницата. Во својот дневник од 17 век, Семјуел Пипис го опишал пабот како "срцето на Англија".

  

Пабовите култоролошки се разликуваат од баровите, кафулињата и пивниците. Секој паб има стални гости, кој се нарекуваат локалнии, и обично се во близина на нивните домови и работни места.

|  |  |
| --- | --- |
| Ризница | „Паб" на Ризницата ? |

Наводи
------

1. ↑  Public House Britannica.com. Retrieved 3 September 2017.
2. ↑  Cronin, Michael; O'Connor, Barbara (2003). Barbara O'Connor (уред.). *Irish Tourism: image, culture, and identity*. Tourism and Cultural Change. **1**. Channel View Publications. стр. 83. ISBN 978-1-873150-53-5. Посетено на 27 March 2011.
**Павао Штос** (хрватски: *Pavao Štoos* 10 декември 1806

 — 30 март 1862

) — хрватски поет, свештеник и народен преродбеник.

Во Загреб завршил богословија, едно време бил секретар на владиката, а од 1842 година тој бил свештеник во Покупско.

Штос е важна личност за хрватските патриоти, како автор на познатата елегија *"Kip domovine vu početku leta 1831" („Кипот на татковината во почетокот на летото 1831")*, соработник со списанието Даница на Људевит Гај, тој бил патриот загрижен поради угнетувањето и денационализацијата на месното население (*"vre i svoj jezik zabit Horvati hote ter drugi narod postati"*). Штос песимистички гледал на тогашните политички и културни движења, гледајќи ја државата како заробена во вечна темнина *"srce od plača ne mrem zdržati" („срцето од плач не умеам да го задржам")*.

**Павао Штос**, споменик во неговото родно место, Дубравица
Покрај литературата, тој исто така се занимавал со музиката и во 1858 го објавил делото *Kitice srkvenih pjesama s napjevima*. Тој е автор на песната "Poziv u kolo ilirsko" („Повик во колото илирско").

Во 1862 бил назначен за загребски каноник, но починал пред да успее официјално да ја стекне титулата.

Наводи
------

* Fališevac, Dunja; Nemec, Krešimir; Novaković, Darko (2000), *Leksikon hrvatskih pisaca* (хрватски), Zagreb: Školska knjiga d.d, ISBN 953-0-61107-2

Надворешни врски
----------------

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 50093673
* LCCN: n2015050777
* ISNI: 0000 0000 5538 8496
* GND: 121850110
* NKC: jx20090409015

 |

 |
**Пигмалион** (англиски: *Pygmalion*) е драма на британскиот писател Џорџ Бернард Шо од 1913 година.

Ликови
------

Во драмата се појавуваат следниве ликови:

* Хенри Хигинс, професор по фонетика
* Г-ѓа Хигинс, неговата мајка
* Полковникот Пикеринг, неговиот пријател
* Елиза Дилитл, продавачка на цвеќиња
* Алфред Дилитл, нејзиниот татко
* Г-ѓа Пиерс, управничка на домот на професорот Хигинс
* Г-ѓа Ајнсфорд Хил
* Клара, нејзината ќерка
* Фреди, нејзиниот син
* Собарка
* Минувач
* Саркастичар

Содржина
--------

### Прв чин

Една ноќ, пред катедрала Св. Павле во Лондон е собрана група луѓе кои чекаат да престане дождот: госпоѓата Хил со ќерката Клара и синот Фреди, професорот по фонетика Хигинс, полковникот Пикеринг, продавачката на цвеќиња Елиза итн. Професорот Хигинс цело време ги запишува разговорите на насобраните луѓе, а Елиза мисли дека тој е полицаец кој неправедно сака да ја уапси. Најпосле, сите се воодушевени кога се дознава дека тој е професор кој според изговорот на луѓето може да го одреди нивното потекло. Професорот Хигинс и полковникот Пикеринг ја делат љубовта кон фонетиката и тие се запознаваат меѓу себе.

### Втор чин

Утредента, во домот на професорот Хигинс доаѓа Елиза која бара од него да ѝ дава часови по литературен англиски јазик. Тогаш, професорот и полковникот се обложуваат дека за неколку месеци Елиза ќе стекне образование кое е достојно на госпоѓите од високите кругови. Во меѓувреме, професорот Хигинс го посетува таткото на Елиза, кој за мал паричен надомест се согласува неговата ќерка да остане кај професорот.

### Трет чин

Откако е остварен напредок во нејзината обука, Елиза оди на прием кај г-ѓа Хигинс, мајката на професорот и таму ги запознава г-ѓа Хил, Фреди и Клара. Уште на прв поглед, Елиза го привлекува вниманието на Фреди.

### Четврти чин

Навистина, по неколкумесечна обука, Елиза е целосно преобратена од проста девојка во отмена госпоѓица. За да ги покаже своите способности, професорот и полковникот ја носат Елиза на забава каде никој не може да го забележи нејзиното сиромашно потекло. Задоволни од успехот, професорот и полковникот објавуваат дека експериментот е завршен и дека Елиза е слободна да си оди каде сака. Меѓутоа, таа е повредена од нивниот однос кон неа и доаѓа до голема расправија меѓу неа и професорот кого Елиза го обвинува дека е бездушен и нечовечен.

### Петти чин

Утредента, Елиза го напушта домот на професорот и оди кај неговата мајка, која застанува на нејзината страна. Таму доаѓаат и професорот и полковникот, а доаѓа и таткото на Елиза, кој добил неочекувано наследство и се ослободил од сиромаштијата. Тој ги повикува присутните да му се придружат на неговата венчавка со маќеата на Елиза, а таа и професорот имаат долг и жолчен разговор. Најпосле, професорот ја замолува Елиза да продолжи да живее со него.

Наводи
------

1. ↑  Bernard Šo, *Pigmalion*. Beograd: Rad, 1964, стр. 3.
2. ↑  Bernard Šo, *Pigmalion*. Beograd: Rad, 1964, стр. 5-17.
3. ↑  Bernard Šo, *Pigmalion*. Beograd: Rad, 1964, стр. 18-47.
4. ↑  Bernard Šo, *Pigmalion*. Beograd: Rad, 1964, стр. 48-64.
5. ↑  Bernard Šo, *Pigmalion*. Beograd: Rad, 1964, стр. 65-73.
6. ↑  Bernard Šo, *Pigmalion*. Beograd: Rad, 1964, стр. 74-99.
**Основно училиште „Страшо Пинџур"** (официјално: **Подрачно основно општинско училиште „Страшо Пинџур" - Таринци**; скратено: **ПООУ „Страшо Пинџур"**) — подрачно основно училиште во селото Таринци, составен дел на ОУ „Страшо Пинџур" од селото Карбинци.

Училиштето е именувано по истакнатиот македонски народен херој Страшо Пинџур.

Местоположба
------------

Објектот на училиштето се наоѓа во самото село Таринци.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Галерија
--------

* Училишно игралиштеУчилишно игралиште
* Поглед на училиштетоПоглед на училиштето
* Управен објектУправен објект

Наводи
------

1. ↑  „ООУ Страшо Пинџур - Карбинци". *www.mkmap.eu.mk* (англиски). Посетено на 2021-02-17.

Надворешни врски
----------------

* ПУ „Страшо Пинџур" - Таринци на Ризницата ?

Координати: 41°47′57.68″N 22°13′46.81″E﻿ / ﻿41.7993556° СГШ; 22.2296694° ИГД﻿ / 41.7993556; 22.2296694
Првиот патнички авион „Потез 29" во служба во Македонија. Скопски аеродром, 1928 г.
**Потез 29** (француски: *Potez 29*) — француски патнички двокрилен авион во производство на фабриката „Авион Анри Потез". Иако бил предвиден за патници, голем број од овие авиони подоцна се употребувале во Француското воено воздухопловство.

Авионот е познат како првиот патнички авион во Македонија, кој го опслужувал Скопскиот аеродром, почнувајќи од 1928 г. летајќи на одредиштата Белград-Скопје-Подгорица-Мостар-Сараево-Белград.

Развој
------

Потез 29 бил дворкилец со носен клипен мотор од 335 kW (450 КС) од типот „Lorraine 12Eb 3", со опашест стоен трап. Бил заснован на претходниот модел Потез 25, задржувајќи ги истите крила и мотор, но со нов труп и затворена кабина за двајца екипаж и пет патници. Овој авион доживеал голем успех, опслужувајќи патнички линии во разни земји, а 120 авиони биле испорачани на Француското воено воздухопловство, каде служеле како амбуланти и леки транспортери.

Варијанти
---------

Потез 29
Прототип и шест произведени со мотор „Лорен 12Eb".
Потез 29/2
Наменети за Француското воено воздухопловство со мотор „Лорен 12Eb" (изработени: 123)
Потез 29/4
Патничка варијанта со кружен мотор од 359 kW (480 КС) од типот „Гном-Рон 9Ady Јупитер" (изработени: 15)

Оператори
---------

### Цивилно воздухопловство

 Франција
* CIDNA

 Романија
* LARES

 Југославија
* Аеропут

### Воено воздухопловство

 Франција
* Француско воено воздухопловство

 Слободни Француски Сили
* Слободно француско воено воздухопловство

 Обединето Кралство
* Кралско воено воздухопловство (RAF)

Технички податоци (Потез 29)
----------------------------

Potez 29
**Општи особености**

* **Посада:** 2
* **Седишта:** 5
* **Должина:** 10,68 м ()
* **Распон на крилјата:** 14,5 м ()
* **Висина:** 3,67 м ()
* **Товарена тежина:** 2.650 кг ()

 **Работни особености** 

* **Макс. брзина:** 219 км/ч

Поврзано
--------



Поврзани списоци
* Список на француски воени авиони од Втората светска војна

Наводи
------

1. ↑  Македонски аеродроми - Историја Архивирано на 2 август 2021 г. (македонски)

* Taylor, Michael J. H. (1989). *Jane's Encyclopedia of Aviation*. London: Studio Editions.
* *The Illustrated Encyclopedia of Aircraft (Part Work 1982-1985)*. Orbis Publishing.
**Розалинд Елси Франклин** (25 јули 1920 година)  –  16 април 1958 година]  била англиски хемичар и кристалограф чијашто работа била клучна за разбирањето на молекуларните структури на ДНК (деоксирибонуклеинска киселина), РНК (рерибонуклеинска киселина), вируси, јаглен и графит. Иако нејзините дела на јаглен и вируси биле многу ценети во нејзиниот живот, нејзините придонеси за откривање на структурата на ДНК во голема мерка биле главно пререпознаени посмртно.

Биографија
----------

Родена во видно британско еврејско семејство, Френклин се школувала во приватно училиште во Норланд во Западен Лондон, Училиштето Линдорс за млади дами во Сасекс и Училиштето за млади девојки Сент Пол, Лондон. Потоа студирала природни науки Трипос на колеџот nунам, Кембриџ, од каде дипломирала во 1941 година. Заработувајќи истражувачка стипендија, таа се приклучила на лабораторијата за физичка хемија на Универзитетот во Кембриџ под Роналд Џорџ Вирфорд Нориш, кој ја разочарал поради недостатокот на ентузијазам. Британската асоцијација за истражување за искористување на јаглен (БЦУРА) и понудила позиција за истражување во 1942 година и започнала со работа на јаглен. Истражувањето и помогна да се стекне со титулата доктор на науки во 1945 година. Таа заминала во Париз во 1947 година како *гевчек* (постдокторски истражувач) под ак Меринг во Laboratoire Central des Services Chimiques de l'Etat, каде што стана успешен кристанограф на Х-зраци. Таа станала соработник на истражувања во Кингс Колеџот во Лондон во 1951 година и работела на студии за дифракција на Х-зраци, што на крајот ќе ја олесни двојнозавојната теорија на ДНК. Во 1953 година, по две години, заради несогласување со нејзиниот директор Џон Рандал и уште повеќе со нејзиниот колега Морис Вилкинс, таа била принудена да се пресели во Биркбек Колеџот. Во Биркбек, Џон Дезмонд Бернал, претседател на одделот за физика, и понудил посебен тим за истражување. Таа починала во 1958 година на 37-годишна возраст од рак на јајчник.

Наводи
------

1. ↑  „The Rosalind Franklin Papers, Biographical Information". *profiles.nlm.nih.gov*. Посетено на 13 November 2011.
2. ↑  „The Rosalind Franklin Papers, The Holes in Coal: Research at BCURA and in Paris, 1942–1951". *profiles.nlm.nih.gov*. Посетено на 13 November 2011.
3. ↑  Glynn, p. 60.
4. ↑  Maddox, Brenda, "The double helix and the ‘wronged heroine’" Архивирано на 17 октомври 2016 г. *Nature*, Vol. 421, 23 January 2003.
Пивски џем од малина и ванила
Пивски џем од цреши послужен со земички
**Пивски џем**, познат и како **пивско желе** — џем приготвен од пиво како главна состојка. Тој може да биде благ или солен џем и понекогаш може да има течен состав. Џемот може да се користи за премачкување на месо и зеленчук или како зачин. Некои претпријатија произведуваат пивски џем за малопродажба.

Опис
----

Основната состојка на пивскиот џем е пиво. Како последица на испарувањето на алкохолот при приготвувањето, пивскиот џем може да биде безалкохолен. Притоа, за негово приготвување може да се користат разни видови на пиво, како на пример ел, темно пиво и стаут.

Некои видови на пивски џем се со течен состав наместо како џем или желе, при што течните видови се користат за приготвување на мешани пијалаци и коктели. Од друга страна, некои видови може да содржат само пиво и пектин или да бидат посложени со мешање на благи и солени состојки. Благите видови може да содржат: шеќер, пимент, каранфил, портокалова сладина, ѕвезден анасон, лимон и ванила; солените видови, пак, може да содржат: домат, кромитче, мелен пармезан, маслиново масло, рузмарин, балзамичен оцет и шеќер или кафен шеќер.

Примена
-------

Пивскиот џем може да се користи како полнење за пецива, како средство за премачкување на месо и зеленчук или како додаток на прехранбени производи, како сирење, сувомеснати производи и двопек.

Галерија
--------

* Пивски џем од малина и ванила со лепче и смрдливо сирењеПивски џем од малина и ванила со лепче и смрдливо сирење
* Пивски џем со пача и паштета од сланинаПивски џем со пача и паштета од сланина
* Француски тост и свинско месо послужени со пивски џемФранцуски тост и свинско месо послужени со пивски џем

Поврзано
--------

* Пиво
* Џем

Наводи
------

1. 1 2 3 4 5  „Do you fancy an IPA or oatmeal stout jam on your toast? You're in luck". *Daily Mirror*. August 20, 2015. Посетено на 18 декември 2015.
2. 1 2 3 4  Dodd, J. (2015). *The Craft Beer Bites Cookbook*. Adams Media Corporation. стр. 109–110. ISBN 978-1-4405-8167-0.[*мртва врска*]
3. 1 2  Chubb, Christabel (14 August 2015). „Would you try spreadable beer?". *The Telegraph*. Посетено на 18 декември 2015.
4. 1 2 3 4 5  Leahy, K.; Virant, P. (2012). *The Preservation Kitchen*. Ten Speed Press. стр. 60–61. ISBN 978-1-60774-100-8.
5. ↑  Quirk, Mary Beth (24 September 2014). „Someone Made Craft Beer Jelly Because That Is Clearly What Peanut Butter Has Been Missing". *Consumerist*. Посетено на 18 декември 2015.

Надворешни врски
----------------

* 

* Пивски џем на Ризницата ?
**Основно училиште „Страшо Пинџур"** (официјално: **Подрачно основно општинско училиште „Страшо Пинџур" - Прналија**; скратено: **ПООУ „Страшо Пинџур"**) — подрачно основно училиште во селото Прналија, составен дел на ОУ „Страшо Пинџур" од селото Карбинци.

Училиштето е именувано по истакнатиот македонски народен херој Страшо Пинџур.

Местоположба
------------

Влезот во училиштето
Објектот на училиштето се наоѓа на пристапниот пат до самото село Прналија.

Објект
------

Училиштето било обновена од страна на Турската администрација за соработка и развој (ТИКА), со поддршка на Општина Карбинци.

Настава
-------

Во училиштето се изведува настава од прво до петто одделение и наставата се изведува единствено на турски наставен јазик.

Наводи
------

1. ↑  „ООУ Страшо Пинџур - Карбинци". *www.mkmap.eu.mk* (англиски). Посетено на 2021-02-14.

Координати: 41°45′20.93″N 22°23′26.62″E﻿ / ﻿41.7558139° СГШ; 22.3907278° ИГД﻿ / 41.7558139; 22.3907278
**Пејрониева болест** - видлива закривеност на пенисот.

Опис и симптоми
---------------

Пејрониевата болест се јавува кај приближно 2% од машкото население. Болеста е видлива при ерекција. Притоа, малата закривеност на пенисот е нормална појава, додека болната ерекција може да биде знак за ова заболување. Освен закривеноста може да се јави и потеченост, која понекогаш сама од себе исчезнува. Закривеноста најчесто се појавува како последица од оштетување на пенисот при ерекција.

Последици
---------

Пејрониевата болест е една од најчестите причини за болни полови односи кај мажите и тешкотии при пенетрацијата, а во одреднеи случаи може да доведе и до импотенција.

Лекување
--------

Пејрониевата болест се лекува со хируршко и нехируршко отстранување на состојбата на пенисот. Најчесто се лекува со инјекции, бидејќи болеста, всушност, претставува артритис на пенисот при што може да се применуваат вообичаените лекови при третирање на артритисот.

Наводи
------

1. 1 2 3  „И габите се причина за болен полов однос", *Здравје*, понеделник, 3 ноември 2014, стр. 11.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Машки болести на карлицата и гениталиите (N40–N51) |
| --- |
|  |
| Болести на внатрешните полови органи | 

|  |  |
| --- | --- |
| Тестиси | 
* Орхитис
* Машка неплодност
	+ Аспермија
	+ Астенозооспермија
	+ Азооспермија
	+ Хиперспермија
	+ Хипоспермија
	+ Олигоспермија
	+ Некроспермија
	+ Тератоспермија

 |
|  |
| Простата | 
* Простатитис
* Бенигна хиперплазија на простатата
* Рак на простата

 |

 |
|  |
| Болести на надворешните полови органи | 
* Фимоза
* Пејрониева болест
* Еректилна дисфункција

 |

 |
**ПФК Черно Море Варна** (бугарски:  *ПФК Черно Море Варна*), или само **Черно Море** — бугарски професионален фудбалски клуб од градот Варна, кој во моментов се натпреварува во Првата фудбалска лига во Бугарија.

Името на клубот доаѓа по Црно Море и бил официјално основан на 18 февруари 1945 година, кога две фудбалски екипи од градот ФК Владислав (1916) и ФК Кометал Тича (1909) се споиле, формирајќи го новиот клуб. Своите домашни натпревари ПФК Черно Море ги игра на стадионот Тича, кој има капацитет од 8,250 гледачи.

ПФК Черно Море бил победник на Бугарскиот куп во 2015 година, како и двократен финалист на истиот турнир во 2006 и 2008 година. Во првенството на двапати го освојувал третото место, и тоа во 1953 и 2009 година. Во 2015 година го освоил Суперкупот на Бугарија.

Титули
------

„А" футбалска Лига
* **3 место** во „А" футбалска Лига – 1953, 2009
* **4 место** во „А" група –1969,1982

Куп на Бугарија
* **Победник** - 2015
* **Финалист** - 2006 и 2008

Суперкуп на Бугарија
* **Победник** - 2015

Куп на Советската Армија
* **Финалист** 1985, 1988

Надворешни врски
----------------

* Official website
* UEFA Profile

Наводи
------



|  |  |  |  |  |
| --- | --- | --- | --- | --- |
| 

| * п
* р
* у
Бугарија Бугарска А група 2015-2016 |
| --- |
|  |
| 
Берое Берое • 
Ботев Пловдив Ботев Пловдив • 
Левски Софија Левски Софија • 
Литекс Ловеч Литекс Ловеч • 
Локомотив Пловдив Локомотив Пловдив •
Лудогорец Лудогорец •
Монтана Монтана •
Пирин Благоевград Пирин Благоевград •
Славија Софија Славија Софија •
Черно Море Черно Море •
 |  |

 |
**Роза Топузова Каревска** (родена на 26 јули 1954

 во Прилеп) — поранешен пратеник во Собранието на Република Македонија. Член е на Либерално-демократската партија од 1994 година. Дипломирала на археологија и историја на уметност и е магистер на археологија. Работела во Институтот за старословенска култура во Прилеп.

Во периодот 2002-2006 е пратеник во Собранието, а од 2003-2007 и прв Генерален Секретар на ЛДП. На парламентарните избори во 2006 го добива вториот пратенички мандат (во првата изборна единица). Прогласена е за најревносен и најактивен пратеник во овој состав на Собранието.

Наводи
------

1. ↑  „Пратеничката Роза Топузова- Каревска најревносен пратеник". Утрински Весник. 27 февруари 2007. Посетено на 20 август 2013.[*мртва врска*]

Надворешни врски
----------------

* Профил на страницата на ЛДП Архивирано на 4 август 2013 г.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Пивара Битола** — македонско акционерско друштво изградена во седумдесеттите години на XX век, поточно во 1972 година во рамките на големиот земјоделско-индустриски комбинат ЗИК „Пелагонија", при што во овој период во Битола и Прилеп се отворени и постоеле индустриски погони за сладирање на јачменот за производство пиво, т.н. сладари. Пред четириесетина години започнало и индустриското производство на пиво во овој град, со изградбата на Битолската пивара. Во текот на тридецениското постоење во овој наш индустриски капацитет се изградила основата на она што денеска се нарекува ПИВАРА БИТОЛА.Од 2010 година Пиварата се наоѓа во приватна сопственост на Марди Доо.

Наводи
------

1. ↑  Според кажување на Пеце, технолог во Пивара Битола. Забележал Марио Шаревски при посета во јули 2007 година
**Роже Жилбер Леконт** (француски: *Roger Gilbert-Lecomte*, роден на 18 мај 1907

 во Ремс - починал на 31 декември 1943

 во Париз) — француски поет и писател, приврзаник на движењето надреализам.

Биографија
----------

Роже Жилбер Леконт е роден на 18 мај 1907

 во Ремс, Франција. Леконт заедно со Рене Домал, Роже Вајан и Жозеф Шима, бил соосновач на уметничкото друштво и списанието „*Le Grand Jeu*".

Групата, поврзани со надреалистите, била исклучена од движењето на Андре Бретон. Жилбер Леконт користел дрога, особено морфиум. Како што било опишано во неговата поезија, смртта на писателот била резултат на инфекција предизвикана од валканите игли.

Дела
----

* *Le grand jeu* (nos 1, 2, et 3)
* *Testament* (1955)
* *Sacre et massacre de l'amour (1960)*
* *Tétanos mystique* (1972)
* *Lettres à Benjamin Fondane* (1985)
* *Monsieur Morphée empoisonneur public* (1966)
* *Corrrespondance* (1971)
* *Arthur Rimbaud* (1971)
* *L'horrible révélation… la seule* (1973)
* *Œuvres complètes*, 2 volumes (1974-1977)
* *Caves en plein ciel* (1977)
* *Neuf haï kaï* (1977)
* *Poèmes et chroniques retrouvés* (1982)
* *Mes chers petits éternels* (1992)
* *La vie, l'amour, la mort, le vide et le vent*
* *Joseph Sima* (2000)
* *Le miroir noir*

Надворешни врски
----------------

* Voir sa sépulture, in French Архивирано на 20 јули 2011 г.
* ROGERGILBERTLECOMTE.COM Архивирано на 26 април 2016 г..
Пештера Бели Мајдан
**Пештерата Бели Мајдан**, позната и како **пештера** Раковац, е стар каменолом, создаден со ископување камен, каолин гранит во античко време, најверојатно за потребите на блискиот манастир Раковац, а најчесто се користела за изработка на надгробни споменици и темели за куќа. Се наоѓа во на Фрушка Гора.

Пештерата е висока околу четири метри, а сводот го држат камени столбови, влезот е широк неколку десетици метри и исто толку се протега во длабочина. Рудникот бил затворен во 1930-тите години. Има и скали врежани во камен, па можете да ги посетите сите одаи внатре. Димензиите на целиот комплекс се импресивни и единствени за областа Фрушка Гора. Има пат кој може да ве однесе над сводот на пештерата од каде што се гледа впечатлив поглед на Фрушка Гора. До пештерата има отвор во земјата од кој избива топол воздух, што е особено забележливо во постудените денови.

До пештерата се стигнува со вртење лево од правец на Беочин после манастирот Раковац, по првиот полски пат и на стотина метри десно. Патот, со многу искачувања, води директно до пештерата. Друг начин е да се тргне од изворот кај споменикот на Каменоломот. Зад изворот, на стрмен рид, има груби камени скали по кои продолжува кривулеста патека, која по пет минути пешачење излегува пред самата пештера.

* 
* 
* 
* 
* 
* 
* 
* 
*

Извори
------

1. ↑  „Пећина Бели Мајдан". *Фрушкаћ*. Посетено на 27. 1. 2018. Проверете ги датумските вредности во: `|accessdate=` (help)
2. ↑  „Пећина Бели мајдан - Раковац". *ТО Војводине*. Архивирано од изворникот на 19. 04. 2018. Посетено на 27. 1. 2018. Проверете ги датумските вредности во: `|accessdate=, |archive-date=` (help)

Надворешни врски
----------------

* „Beli majdan Rakovac". *Развој руралног туризма општина Сремски Карловци, Беочин и Ириг*. Посетено на 27. 1. 2018. Проверете ги датумските вредности во: `|accessdate=` (help)
**Пигаче** се типови на чевли со долги шпицови свртени нагоре кој се носеле за време на византискиот период. Множинската форма на зборот е pigaciae. 

Чевлите понекогаш биле полнети со мов, волна или коњско влакно за да се исправи доградбата. Испакнувањето понекогаш било обоено. Во 12 век чевлите имале зашилен и закачен врв кој понекогаш бил украсен со мало ѕвонче.

Поврзано
--------

* Краков

Наводи
------

1. ↑  The Complete Costume Dictionary by Elizabeth J. Lewandowski page 229
2. ↑  A Cyclopaedia of Costume Or Dictionary of Dress, Including Notices of Contemporaneous Fashions on the Continent: The dictionary, James Robinson - Planché Chatto and Windus, 1876 - Clothing and dress page 459
3. ↑  The Art of the Shoe Marie-Josèphe Bossan - 2012 Page 266

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |